als_Latn dik_Latn sag_Latn
Rexhep Tanaj, rreth 80-vjeçar, bën jetë krejtësisht i vetëm në një kasolle te ish “Farmakosi”, ku ndodhet edhe një banim kolektiv i skamnorëve. Ai aty bën jetë të trishtuar dhe me sy kah dera se kush do ta ndihmojë atë. I lodhur nga jeta, Rexhep Tanaj shprehet se bën jetë për gazep. “Më mirë të kisha vdekur sesa të jetoj i gjallë kështu”, është shprehur ai. Rexhep Tanaj shprehet për gazetën se po mos të ishte ndihma e njerëzve, ai do të kishte vdekur për bukën e gojë.
“Për muajin e Ramazanit ia nisën të vijnë ndihma dhe ishalla na mbajnë gjallë ato”, shprehet Tanaj me lot në sy. Ai tani e një dekadë e bën jetën e tmerrshme në varfëri të skajshme në lokalet e ish-konviktit që në komunën e Prizrenit. “Atje ku jetojmë ne janë mbi 10 familje secila me hallet e saja e me problemet. Ata aty jetojnë, ngase nuk kanë pasur kulm mbi kokë dhe deri më sot, ende nuk kanë arritur të bëjnë një strehë të tyren”, është shprehur ai, shkruan gazeta Kosova Sot
“Me nga një bukë e çaj e kaloj ditën”
Tanaj thotë se ky vend është bërë i njohur për prizrenasit dhe kur duan të prishin ndonjë shtrat apo diçka tjetër e sjellin këtu. “Tash unë s’po mundem me as këtë punë ta bëjë të bart mobile deri këtu. Diku nga ata drunj jetoja e nxehesha gjatë dimrit. Secili vit po vjen duke u bërë më i rëndë për ne dhe nuk di si do t’ia dal tash e tutje”, është shprehur ai. Sikur të kishte një sistem shëndetësor sigurisht se ky plak me 75 euro do të blinte gjëra ushqimore e jo me ato para të blejë barna.
“Po si ta kaloj muajin, kur vetëm disa nga barnat që i kam vetëm 20 hapa më kushtojnë jo më pak se 21 euro. Ec e jeto kështu”, shprehet plaku i pikëlluar. Tutje shton: “Mezi arrij të siguroj për një muaj nga një bukë në ditë e pak çaj dhe kështu e kaloj muajin”. Tek ky plak pos katër pjatave dhe një tenxhereje mungojnë gjithçka tjetër. “Si bëhet jeta kështu o bir. Një ditë vetëm kur do të dëgjoni se nuk jam më”, është shprehur Tanaj. Kur një ditë dëgjoni se kemi vdekur. Kështu ndoshta edhe rehatohemi.
“Jam lodhur nga skamja e kjo jetë e vetmuar”
Plaku Tanaj, tashmë numëron ditët e jetës, dhe jo pse është plak, sepse të tillë ka shumë, porse jeton në varfëri e trishtim. “Jam lodhur shumë nga skamja e kjo jetë e vetmuar. S’kemi as si lahemi e as si të ha as si të fle. Kjo është jetë qençe dhe s’po më mbetet merak për këtë jetë vetëm po e pres dakikun”, theksoi ai për “Kosova Sot”. Duke e parë këtë gjendje në kuadër të muajit të madhërishëm të Ramazanit, Shoqata Humanitare “IHH” në bashkëpunim me shoqatën ”Alternativa Ks” kanë ndihmuar 23 familje me gjendje të rëndë ekonomike në Qendrën kolektive te ”Ish Farmakosi” me pako ushqimore. Ndihma të tilla i ranë në dorë edhe plakut Tanaj .
“Këto ndihma janë për të ndarë gëzimin e muajit të shenjtë të Ramazanit”, thotë Varis Xhana, koordinator i shoqatës “Alternativa Ks”, i cili tha se do të shpërndajmë rreth një mijë pako në tërë Kosovën. Kurse koordinatori i shoqatës ”IHH”, Osman Atalay, u shpreh se këtë vit në Ballkan do të shpërndajnë pako ushqimore në 10 shtete përafërsisht do t’i ndajmë rreth 10 mijë pako me gjëra ushqimore “Gjithashtu do të shtrojmë mbi 4500 iftare, ndërsa në Kosovë do të shpërndahen 1160 ndihma ushqimore në Prizren, Mamushë, Prishtinë dhe Rahovec, ndërsa për Festën e Bajramit do t’u dhurojmë veshmbathje 500 jetimëve. Ndërsa për tre mijë familje do të shtrojmë iftare”, u shpreh ai. Banuesit e Qendrës kolektive u shprehën mjaft falënderues për këto ndihma që të martën u ndanë nga shoqata “IHH”. Kjo shoqatë edhe në të ardhmen do t’u dalë në ndihmë familjeve skamnore, që edhe sofrat e tyre të begatohen në këtë muaj të shenjtë të Ramazanit. Por, më falënderuesi kësaj radhe u shpreh Rexhep Tanaj.
(Kosova Sot)
als_Latn als_Latn als_Latn als_Latn als_Latn als_Latn als_Latn als_Latn als_Latn